الجاپون الجاپون ولا الجبان بالجاپونية: 日本 نيپون ولا نيهون هي دولة جزرية كاينة ف شرق آسيا. كيحدها بحر الجاپون من جيهة الشرق ؤالمحيط الهادي من جيهة الغرب ؤكتمتد 3000 كيلومتر على طول ساحل القارة من بحر أوخوتسك فالشمال حتال بحر الشينوا الشرقي ؤبحر الفلپين فالجنوب. الجاپون هي جزء من حلقة العافية ديال المحيط الهادي ؤهاكا كولها كتضمن أرخبيل بركاني طبقي ديال شي 6852 جزيرة بخمسة جزر رئيسية هوكايدو هونشو كيوشو شيكوكو ؤأوكيناوا كتشكل 97 من مساحة الدولة الكلية اللي كتبلغ 377975 كيلومتر مربع. الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا الثلثين ديال تضاريس البلاد هي مناطق جبلية وغابات كثيفة ؤأقل من ثمن المساحة هي اللي صالحة للزراعة. نتيجة لهادشي الجاپون وحدة من الدول الأكثر كثافة سكانيا ؤالأكثر تمدنا فالعالم مع أكثر من 90 من الساكنة ديالها كيعيشو فالمناطق الحضرية. أكبر هاد المناطق الحضرية هي المنطقة الميتروپولية اللي المركز ديالها العاصمة مدينة طوكيو واللي هي أكبر وحدة فالعالم من ناحية السكان ؤعايشين فيها 38 مليون واحد. الجاپون براسها كاينة فالمرتبة حداعش من بين أكثر الدول من حيث السكان بـ126.2 مليون نسمة من بينهم 97.8 من إثنية جاپونية. الكانجي ولا المقاطع الشينوية اللي كيكونو سمية الجاپون فـاللوغة الجاپونية كتعني منبع الشمس فالعالم الغربي البلاد معروفة فبعض الأحيان بـالسوبريكي البلاد ديال الشمس الطالعة. تاريخ الجاپون تميز بفترات ديال التأثر من مناطق خرى الشينوا بالأساس تبعاتها فترات ديال العزلة خصوصا من أوروپا الغربية.